
	ACTA (EXTRACTE) 


	Expedient núm.: 
	Òrgan col·legiat: 

	JGL/2018/45 
	La Junta de Govern Local 


 
	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	12 de novembre de 2018

	Durada 
	des de les 19.00 fins a les 30.50 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal.
	Immaculada Jané i Viñals 


 
	ASSISTÈNCIA A LA SESSIÓ 

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Lluís Xavier Villaró i Gonzàlez
	1r tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	Sara Alarcón i Postils
	regidora de Cultura
	Sí

	Antoni Carralero i Ruiz
	regidor de Medi Ambient, Participació i Parcs i Jardins
	Sí

	Yasmina Valderrama i Ramallo
	regidora de Salut, Polítiques d’Igualtat i Joventut
	Sí

	Excuses d'assistència presentades
Ramon Xandri i Solé, 2n tinent d’alcaldia
Maria Isabel Roca i Guitart, 4a tinenta d’alcaldia


Una vegada verificada per la secretària actal. la constitució vàlida de l’òrgan, el President obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta de la Junta de Govern Local de la sessió anterior, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


CONTRACTACIÓ
	Expedient Gestió servei recollida residus sòlids urbans. Pròrroga contracte

	Favorable
	Tipus de votació: unanimitat

	El dia 20 de novembre de l’any 1997 l’Ajuntament de Solsona signà el contracte de gestió del servei de recollida de residus sòlids urbans amb l’empresa Recollida i Neteja Oró Vila, SL, actualment Jaume Oró, SL. 
L’esmentat contracte es modificà l’any 2004 a instància de l’Ajuntament de Solsona, atès que es va voler instal·lar contenidors soterrats i aquest fet obligà l’empresa a fer la recollida amb un tipus concret de camió.
La modificació del contracte, signada el dia 15 de novembre de 2004, implicava:
- L’empresa s’obligava a fer el servei amb un nou camió.
- Es modificava el preu del contracte a partir de l’1 de gener de 2005 i pel període de 10 anys, termini que tardava a amortitzar les inversions (vehicle i maquinària) provocades per la compra del nou vehicle.
- Passat el termini de 10 anys, calia modificar de nou el preu del contracte aplicant els preus de l’any 2004 incrementats en l’IPC produït al llarg dels anys.
- Passat el termini de 10 anys les inversions quedaven de propietat municipal.
El dia 15 de novembre de l’any 2014 finalitzà el període de deu anys d’amortització de les inversions.
Per acord de la Junta de Govern Local del dia 10 de novembre de 2014, s’aprovà el nou preu i les condicions de la pròrroga del contracte en què, a partir del dia 1 de gener de 2015, les inversions detallades al document de modificació del contracte (signat el dia 15 de novembre de 2004) passarien a ésser de titularitat municipal (inclou vehicle, maquinària i contenidors soterrats).
Per acord de la Junta de Govern Local del dia 2 de novembre de 2015, s’acordà prorrogar el contracte de gestió de servei de recollida de residus sòlids urbans, amb l’empresa Jaume Oró, SL, pel termini d’un any, fins el dia 15 de novembre de 2016.
Per acord de la Junta de Govern Local del dia 10 d’octubre de 2016, s’acordà prorrogar el contracte de gestió de servei de recollida de residus sòlids urbans, amb l’empresa Jaume Oró, SL, pel termini d’un any, fins el dia 15 de novembre de 2017.
Per acord de la Junta de Govern Local del dia 13 de novembre de 2017, s’acordà prorrogar el contracte de gestió de servei de recollida de residus sòlids urbans, amb l’empresa Jaume Oró, SL, a partir del dia següent de què l’empresa rebés la notificació de l’esmentat acord;
Vist que el vehicle i la maquinària encara no són de titularitat municipal;
De conformitat amb allò que estableix la disposició transitòria primera de la Llei 9/2017, de 8 de novembre, de contractes del sector públic, que regula els expedients iniciats i contractes adjudicats amb anterioritat a l’entrada en vigor de l’esmentada Llei,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda:
1. Prorrogar el contracte de gestió de servei de recollida de residus sòlids urbans amb l’empresa Jaume Oró, SL, pel termini d’un any, fins el dia 1 de desembre de 2019, subjecte a les condicions següents:
- Les inversions detallades al document de modificació del contracte (signat el dia 15 de novembre de 2004) han de passar a ésser de titularitat municipal (vehicle i maquinària).
- El preu del contracte, a partir de l’1 de gener de 2019, serà de 9.115,60 € mensuals, sense IVA i 911,56 € d’IVA, que correspon a 10.027,16 € mensuals, amb IVA inclòs, incrementat amb l’IPC d’acord amb la base 23 del Plec de clàusules administratives que regulen el contracte.
- Si durant la vigència del contracte l’Ajuntament considerés necessari aplicar un canvi en el sistema de recollida, l’empresa concessionària del servei haurà d’aplicar les modificacions proposades per l’Ajuntament de Solsona.
2. Notificar aquest acord a l’empresa Jaume Oró, SL, i citar-lo per a la formalització de la pròrroga.
3. Facultar alcalde perquè subscrigui els documents que siguin necessaris per a la consecució del present acord.


CULTURA
	Expedient 2003/2018. Associació de Festes del Carnaval de Solsona - actes Medalla d'Or de la Ciutat

	Favorable
	Tipus de votació: unanimitat

	Vista la sol·licitud presentada i subscrita per l’Associació de Festes del Carnaval de Solsona, amb NIF núm. G25053307, en què demana el que tot seguit es detalla per poder dur a terme els actes programats durant els dies 17 i 18 de novembre, en motiu de l’entrega de la Medalla d’Or de la Ciutat el dia 17 de novembre:
1. Poder utilitzar la Sala Polivalent i el Teatre Comarcal per a la realització dels actes que es duran a terme els dies 17 i 18 de novembre.
2. Que es talli el transit i es deixi lliure de cotxes els carrers següents:
- carrer del Castell, des de la plaça de davant l’Ajuntament i fins la plaça Major, des de les 18.00 hores del dia 17 de novembre i fins a la finalització dels actes que hi ha programats
- plaça Major, des de les 18.00 hores del dia 17 de novembre i fins la finalització dels actes que hi ha programats
- carrer del Castell i portal del carrer del Castell, des de les 0.00 hores del dia 18 de novembre i fins la finalització de la rua, que anirà de la plaça Major i fins la Sala Polivalent.
3. Poder disposar dels punts de llum i de les preses de corrent elèctric següents:
Punts de llum
- focus per il·luminar l’escenari de la plaça Major
- focus per il·luminar l’orquestra Patinfanjàs, que es trobarà sota els porxos de “Cal Verdeguer”.
Preses de corrent elèctric
- a partir de les 17.00 hores del dia 17 de novembre, un mínim de 4 endolls de 220v monofàsic, davant del Banc Santander (on normalment hi ha l’escenari).
4. Permís per poder utilitzar, des de les 17.00 hores del dia 17 de novembre i fins que s’acabin els actes que hi ha programats a la plaça Major, l’equip de so petit i un tècnic per fer-lo anar.
5. La col·locació de l’escenari, que disposa l’Ajuntament, a la plaça Major, davant del Banc de Santander, abans de les 12.00 hores del dia 17 de novembre.
6. Poder disposar de totes les tarimes negres que utilitza l’Orfeó, abans de les 12.00 hores, a la plaça Major, sota els porxos de “Cal Verdaguer”, per l’orquestra Patinfanjàs.
7. Poder utilitzar 20 tanques metàl·liques i papereres suficients, a la plaça Major, abans de les 12.00 hores del dia 17 de novembre.
8. Autorització per poder preparar el sopar del dia 17 de novembre, a la plaça Major, i poder disposar de bidons i de llenya a la mateixa plaça.
9. Poder utilitzar la Sala Polivalent els dies 15, 16, 17, 18 i 19 per tal de muntar i desmuntar els actes que s’hi realitzaran la nit de dissabte i matinada de diumenge.
10. Que la Sala Polivalent estigui equipada amb l’equip de so i de llums (tècnic inclòs) per a la realització dels actes de la nit de dissabte i matinada de diumenge, així com suficients papereres, senyalitzacions reglamentàries i altres elements que es puguin requerir per a la realització dels actes.
11. La presència del personal de seguretat que correspongui a l’aforament de la Sala, segons el Decret 112/2010, i que el personal contractat estigui degudament format i acreditat per a exercir les seves funcions, així com donat d’alta a la Seguretat Social. Es requerirà d’aquest personal des de les 0.00 i fins les 6.30 hores del dia 18 de novembre (nit i matinada de dissabte i diumenge). L’assistència que es preveu per part de l’organització és de més de 500 persones, i menys de 1000:
- Aforament >500 persones = 3 controladors d’accés i 1 vigilant de seguretat.
12. Poder disposar de transport sanitari de tipus SVB, amb tècnic i conductor, des de les 0.15 i fins les 6.30 hores, del dia 18 de novembre.
13. Tenir a la Sala Polivalent la documentació següent:
- La llicència, l’autorització o la comunicació prèvia davant l’Ajuntament, aquesta darrera acompanyada del projecte tècnic o de la memòria de l’establiment, l’espectacle o l’activitat.
- L’acta de control inicial i les actes de control periòdic.
- Els fulls de reclamació/denúncia a disposició del públic i els diligenciats per persones afectades.
- La documentació que acrediti la contractació d’una assegurança que cobreixi la responsabilitat civil.
- Els escrits relatius a la comunicació davant l’administració competent de l’exercici del dret d’admissió, en el cas que l’exerceixin.
- El pla d’autoprotecció, si s’escau.
- La resta de documentació que sigui requerida per la normativa reguladora de prevenció i control ambiental e les activitats.
- La documentació que acrediti que està en possessió de la resta de llicències o autoritzacions que concorrin en l’activitat, si s’escau.
14. Que es prohibeixi l’estrada a menors de 16 anys, vagin o no acompanyats d’adults.
A proposta dels regidors delegats de Cultura, de Serveis i de Governació, 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


 
	Expedient 2017/2018. AMPA Arrels – utilització material

	Favorable
	Tipus de votació: unanimitat

	Vista la sol·licitud presentada i subscrita pel representant de l'AMPA Arrels, amb NIF núm. G25343070, en què demana poder utilitzar set taules, 30 cadires i l'equip de so a les instal·lacions del gimnàs de l'Escola Setelsis el dia 15 de desembre, de les 16.00 a les 18.00 hores, per dur a terme una activitat en benefici de La Marató de TV3 i on hi participaran infants de les escoles Arrels, Setelsis i El Vinyet, juntament amb l'Esplai i els Escoltes;
A proposta de les regidores delegades de Cultura i d'Educació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


 
	Expedient 2020/2018. Escola Bressol Els Petits Gegants – utilització material

	Favorable
	Tipus de votació: unanimitat

	Vista la sol·licitud presentada i subscrita per la directora de l'Escola Bressol Els Petits Gegants, en què demana poder utilitzar 50 cadires el dia 30 de novembre, de les 8.00 a les 15.00 hores;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


 
EDUCACIÓ
	Expedient 2027/2018. Centre de Formació de Persones Adultes del Solsonès – utilització material

	Favorable
	Tipus de votació: unanimitat

	Vista la sol·licitud presentada i subscrita per la directora del Centre de Formació de Persones Adultes del Solsonès, en què demana poder disposar d’una urna, del 26 al 28 de novembre, per dur a terme les eleccions del Consell Escolar el dia 27 de novembre;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

